En bruker har foreslått å slette denne siden. Siden vi setter pris på alle forsøk på å forbedre leksikonet, inviteres du til å gi uttrykk for dine synspunkter ved å følge denne lenken: **Wikipedia:Sletting/For Bibel og Bekjennelse**.

**For Bibel og Bekjennelse** (**FBB**), opprinnelig **Bekjendelsestro Presters Broderkrets** (forkortet B.P.B.), fra 1958 **Prestelaget for Bibel og Bekjennelse**, er en norsk, evangelisk-luthersk bevegelse. Foreningen ble stiftet på Presteforeningens generalforsamling i 1919 – på det tidspunktet pågikk den såkalte kirkestriden i Norge.

Medlemsmasse
------------

Foreningen ble stiftet som et forum for prester med et overveiende konservativt teologisyn.

I stiftelsesåret fikk foreningen 200 medlemmer. Per 1961 bestod foreningens medlemsmasse av ca. 600 prester. Opprinnelig var det prester i Den norske statskirken som utgjorde medlemsmassen, men per 2024 er det frikirkelige Det evangelisk-lutherske kirkesamfunn (DELK) den bærende kraft i foreningen. FBBs styreleder per 2024 er Jan Bygstad, som var prest i Den norske kirke i tyve år, men deretter gikk over til DELK fordi han var uenig med Den norske kirkes «læremessige utvikling».

Historikk
---------

I 1922 begynte foreningen å arbeide for etablering av et praktisk-teologisk seminar ved Menighetsfakultetet, noe som skjedde i 1925.

Foreningen gikk også tidlig ut med et forslag om å starte et tidsskrift der lærerkreftene ved Menighetsfakultetet kunne publisere artikler om teologiske og samfunnsaktuelle emner; dette førte til at *Tidsskrift for Teologi og Kirke* ble utgitt fra 1930.

FBB ble et samlingspunkt for prester som var imot kvinnelige prester. I 1964 torpederte FBB – i følge senere biskop Per Lønning – en prosess som skulle åpne for at kvinnelige prester kunne bli medlem av Presteforeningen. I 1973 avga foreningen en uttalelse der de erklærte at kvinner ikke burde få anledning til å ordineres til prester.

I 1975 ble det dannet en studentforening ved Menighetsfakultetet som var tilknyttet Prestelaget for Bibel og Bekjennelse som en undergruppe.

Referanser
----------

1. 1 2 3 4  «Prestelaget for Bibel og Bekjennelse». *Kristenlivet i Norge*. Norsk kunstforlag. 1961. s. 138.
2. 1 2 3 4 5  Mamen, Hans Christen (1975). «Bekjennelsestro Presters Broderkrets». *Inter collegas : Den norske kirkes presteforening 1900-1975*. Andaktsbokselskapet. s. 51–52. ISBN 8254300070.
3. ↑  «Standpunkter i norsk kirkedebatt». *Hvem, hva, hvor 1966*. xx#: Schibsted. 1966. s. 185. «Både frikirkene og legmannsorganisasjonene flest domineres av et bokstavtro bibelsyn, mens man møter et moderat konservativt syn med åpenhet for varsom bibelkritikk innen Menighetsfakultetet (Mf.) og Prestelaget for Bibel og Bekjennelse.»
4. ↑  «Vi i FBB (Foreningens styre)». *www.fbb.nu*. Besøkt 16. mars 2024. «Formann: Jan Bygstad, Prest dr. h.c. DELK Bergen»
5. ↑  «Lederskap og ansatte». *Det evangelisk-lutherske kirkesamfunn, Bergen menighet*. Besøkt 16. mars 2024. «Jan Bygstad (f. 1952) har vært prest i Den norske kirke i 20 år, inntil han forlot denne pga. den læremessige utviklingen. Han har vært aktiv innenfor FBB – den lutherske bekjennelsesbevegelsen i Norge, vært leder for Nord-Europeisk Luther-Akademi (NELA), og i en årrekke engasjert som bibeloversetter i Norsk Bibel.»
6. ↑  Lønning, Per (1971). «Sideblikk». *Til Borg fra Bergen*. Land og kirke. s. 196–197.
7. 1 2  Hjælset, Ane-Marie (1975). *Kirken og kvinnen*. Eget forlag. s. 86.

Eksterne lenker
---------------

* Offisielt nettsted Rediger på Wikidata